PATVIRTINTA

 Šiaulių 1-osios muzikos mokyklos

 direktoriaus

 2022 m. rugsėjo 15 d. įsak. Nr. V-78 (1.3)

I –OJO RESPUBLIKINIO VAIKŲ IR JAUNIMO SOLINIO DAINAVIMO KONKURSO „TEKA, TEKA...“

**NUOSTATAI**

1. SKYRIUS

BENDROSIOS NUOSTATOS

1. Respublikinio vaikų ir jaunimo solinio dainavimo konkurso „Teka, teka...“ nuostatai reglamentuoja konkurso tikslus ir uždavinius, konkurso organizavimo, konkurso dalyvių paraiškų pateikimo tvarką, konkurso dalyvių vertinimo tvarką.

2. Respublikiniu vaikų ir jaunimo solinio dainavimo konkursu siekiama puoselėti vokalinės muzikos žanrą.

3. Respublikinis vaikų ir jaunimo solinio dainavimo konkursas „Teka, teka...“ vyks kas dveji metai.

4. Konkurso organizatorius – Šiaulių 1-oji muzikos mokykla, adresas: Trakų g. 39, Šiauliai.

1. SKYRIUS

**KONKURSO TIKSLAI IR UŽDAVINIAI**

5. Tikslas – plėtoti akademinį dainavimą, puoselėti lietuvių liaudies dainą, skatinti mokinių domėjimąsi savo krašto tradicine kultūra.

6. Uždaviniai:

6.1. Tobulinti sceninę kultūrą, kūrybinį aktyvumą bei meninės saviraiškos įgūdžius.

6.2. Turtinti atlikėjų sceninę-koncertinę praktiką.

6.3. Plėsti pedagogų metodines žinias ir skatinti bendradarbiavimą dalijantis gerąja dalykine bei pedagogine dainavimo mokymo patirtimi.

III SKYRIUS

KONKURSO SĄLYGOS

7. Konkursas vyks Šiaulių 1-ojoje muzikos mokykloje, Trakų g. 39, Šiauliai.

8. Konkurse kviečiami dalyvauti respublikos meno ir muzikos mokyklų, meno gimnazijų, konservatorijų ir bendrojo lavinimo mokyklų mokiniai.

9. Pateikdami paraišką jūs sutinkate su konkursu susijusios informacijos viešinimu įvairiuose žiniasklaidos šaltiniuose.

10. Dalyvio mokestis 5.80 eur. Paraiškas ir mokestį prašome pervesti iki 2022 m. lapkričio 6 d. Neatvykus į konkursą mokestis negrąžinamas.

11. Gavėjo bankas: Swedbank AB; sąskaitos Nr. LT977300010075883738

12. Gavėjas: Šiaulių 1-oji muzikos mokykla. Įmonės kodas 190541145

13. Mokėjimo paskirtis: nurodyti konkurso pavadinimą, dalyvio vardą ir pavardę, grupę.

14. Konkurso dalyviai skirstomi į keturias amžiaus grupes:

**A grupė** – 7–10 metų amžiaus mokiniai;

**B grupė** – 11–14 metų amžiaus mokiniai;

**C grupė** – 15–19 metų amžiaus mokiniai.

15. Konkurse dalyvauja tik solistai.

16. Visi dalyviai paruošia po 2 vokalinius kūrinius.

17. Privaloma lietuvių liaudies daina bei originali užsienio ar lietuvių kompozitoriaus daina.

Dalyviai gali dainuoti a cappella ar pritariant liaudies instrumentams bei fortepijonui.

**IV SKYRIUS**

**VERTINIMAS IR APDOVANOJIMAI**

18. Konkurso dalyvių pasirodymus vertins konkurso vertinimo komisija, kurios narių pavardės bus skelbiamos prieš konkurso pradžią. Konkurso dalyvių mokytojai konkurso vertinimo komisijos darbe nedalyvauja.

19. Vertinimo komisijos sprendimai galutiniai ir neapskundžiami.

20. Pagal surinktą balų skaičių konkurso dalyviai kiekvienoje grupėje bus apdovanoti I, II ir III laipsnio laureatų diplomais.

**V SKYRIUS**

**KONKURSO ORGANIZAVIMAS, VIETA IR LAIKAS**

21. Konkursas „Teka, teka...“ vyks 2022 m. gruodžio 6 d. 11.00 val. Šiaulių 1-osios muzikos mokyklos salėje.

22. Paraiškos teikiamos pagal konkurso paraiškos formą. Paraišką prašome atsiųsti

el. paštu: gintapa@gmail.com

23. Kartu su paraiška reikalinga atsiųsti konkurso dalyvio mokesčio kvitą arba jo kopiją.

**VI SKYRIUS**

**BAIGIAMOSIOS NUOSTATOS**

24. Konkurso koordinatorės:

Chorinio ir solinio dainavimo skyriaus mokytoja metodininkė **Ginta Palujanskienė, tel. +370 603 52525**

Chorinio ir solinio dainavimo skyriaus mokytoja ekspertė **Daina Kavaliauskienė, tel.+370 650 36012**